Diari Oficial de la Generalitat Valenciana


Sumari del DOGV 6361, del 23-09-2010 (2010/10232)

RESOLUCIÓ de 18 d'agost de 2010, de la Conselleria d'Educació, per la qual es modifica l'autorització al Centre privat d'Educació Infantil, Primària i Secundària Julio Verne de Torrent-el Vedat.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6361

Data del DOGV
:   23-09-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10206


Data del document
:   18-08-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 18 d'agost de 2010, de la Conselleria d'Educació, per la qual es modifica l'autorització al Centre privat d'Educació Infantil, Primària i Secundària Julio Verne de Torrent-el Vedat. [2010/10495]  
L'expedient ha sigut iniciat a instància del representant de la titularitat del Centre privat d'Educació Infantil, Primària i Secundària Julio Verne de Torrent-el Vedat, número de codi 29921615, que sol·licita la modificació d'autorització per supressió d'unitats de primer cicle d'Educació Infantil, ampliació del segon cicle d'Educació Infantil i ampliació d'unitats d'Educació Primària.  
La Direcció General d'Ordenació i Centres Docents va aprovar, mitjançant la Resolució de 17 d'abril de 2008, l'adequació de les instal·lacions proposades, quant a espais educatius, al que disposa el Reial Decret 1004/1991, de 14 de juny.  
L'expedient ha sigut tramitat per la Direcció Territorial d'Educació, i inclou informe favorable de la Unitat Tècnica de Construccions i el compromís, per part del centre, d'aportar la relació de professorat i titulacions respectives abans de l'inici de les activitats educatives corresponents, de conformitat amb la normativa aplicable.  
Vista la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig (BOE de 04.05.2006), d'Educació; el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyances de Règim General no Universitàries; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE de 12.03.2010).  
Vista la proposta de la Direcció General d'Ordenació i Centres Docents de data 18 d'agost de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i en virtut de la delegació establida en la Resolució de 22 de juny de 2010, resolc:  
Primer  
Modificar l'autorització del centre que a continuació s'indica en els termes que s'especifiquen:  
Denominació genèrica del centre: Centre d'Educació Infantil, Primària i Secundària  
Denominació específica del centre: Julio Verne  
Titular: Martí Sorolla, Cooperativa Valenciana  
Domicili: Cra. de l'Alberca, km 51  
Localitat: Torrent-el Vedat (46865)  
Província: València  
Codi: 17804230  
Modificació que s'autoritza:  
Supressió de dos unitats de primer cicle d'Educació Infantil, ampliació de tres unitats del segon cicle d'Educació Infantil i ampliació de dos unitats d'Educació Primària, de manera que el centre queda configurat, en la seua totalitat, amb la composició següent:  
1 unitat d'Educació Infantil, primer cicle, per a escolars de 2 a 3 anys, amb 15 llocs escolars.  
6 unitats d'Educació Infantil, segon cicle, amb 150 llocs escolars.  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 240 llocs escolars.  
4 unitats de Batxillerat, amb 121 llocs escolars, en les modalitats d'Humanitats i Ciències Socials (codi de l'ensenyança: 47066101094) i Ciències i Tecnologia (codi de l'ensenyança: 13381658729).  
Segon  
El centre haurà de presentar la relació del professorat i les titulacions adequades a les ensenyances autoritzades, davant de la Direcció Territorial d'Educació corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present disposició tindrà efectes des de la data en què es dicta, no obstant això, els seus efectes acadèmics s'entenen referits a l'inici del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució que esgota la via administrativa es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 18 d'agost de 2010.- El conseller d'Educació, p. d. (Resolució de 22 de juny de 2010; DOCV núm. 6301, d'1 de juliol de 2010), la secretària autonòmica d'Educació: Concepción Gómez Ocaña.